กฎกระทรวง ฉบับที่ 3 (พ.ศ. 2535) ออกตามความในพระราชบัญญัติธง พ.ศ. 2522
ประกาศวันที่ 1992-02-17

content: กฎกระทรวง ฉบับที่ ๓ (พ.ศ. ๒๕๓๕) ออกตามความในพระราชบัญญัติธง พ.ศ. ๒๕๒๒
content: อาศัยอำนาจตามความในมาตรา ๔ และมาตรา ๓๒ วรรคสี่ แห่งพระราชบัญญัติธง พ.ศ. ๒๕๒๒ นายกรัฐมนตรีออกกฎกระทรวงไว้ ดังต่อไปนี้
sectionNo: 1
content: ข้อ ๑ ธงกองพลพัฒนา กองทัพบก มีลักษณะเป็นรูปสี่เหลี่ยมผืนผ้า กว้าง ๒ ส่วน ยาว ๓ ส่วน แบ่งสีเป็น ๒ ส่วน ส่วนบนคือส่วนจากมุมล่างด้านคันธงตัดเฉียงขึ้นไปถึงมุมบน เป็นสีแดง ส่วนล่างคือส่วนที่เหลือเป็นสีเขียวอ่อน ในส่วนที่เป็นสีแดงตอนมุมบนของผืนธงด้านที่ติดกับคันธงมีเครื่องหมายกองทัพบก
sectionNo: 1
content: ใต้เครื่องหมายกองทัพบกมีดาวห้าแฉกสีเหลือง ๒ ดวง เรียงตามความยาวของผืนธง
sectionNo: 2
content: ข้อ ๒ ธงกรมพัฒนา กองทัพบก มีลักษณะอย่างเดียวกับธงกองพลพัฒนา กองทัพบกแต่ใต้เครื่องหมายกองทัพบกไม่มีดาว
sectionNo: 3
content: ข้อ ๓ ธงกองพันพัฒนา กองทัพบก มีลักษณะเป็นรูปสี่เหลี่ยมผืนผ้า กว้าง ๒ ส่วน ยาว ๓ ส่วน แบ่งสีเป็น ๒ ส่วน ส่วนบนคือส่วนจากมุมล่างด้านคันธงตัดเฉียงไปถึงมุมบน เป็นสีแดง ส่วนล่างคือส่วนที่เหลือแบ่งออกไปอีกเป็นสองตอน โดยแบ่งจากจุดกึ่งกลางของเส้นทแยงมุมตัดเฉียงลงถึงมุมล่างด้านนอก
sectionNo: 3
content: ตอนต้นด้านที่ติดกับคันธงเป็นสีเขียวอ่อน ตอนปลาย เป็นสีขาว มุมบนของผืนธงด้านที่ติดกับคันธงมีเครื่องหมายกองทัพบก
sectionNo: 4
content: ข้อ ๔ ถ้ามีหน่วยทหารในระดับเดียวกันตั้งแต่ ๒ หน่วยขึ้นไป ให้ธงแสดงหน่วยทหาร ตามข้อ ๑ ข้อ ๒ และข้อ ๓ มีอักษรย่อชื่อหน่วยและเลขหมายหน่วยเป็นตัวเลขไทย สีน้ำเงินเข้มอยู่ตรงกลางของส่วนล่างของผืนธง
content: ให้ไว้ ณ วันที่ ๑๑ กุมภาพันธ์ พ.ศ. ๒๕๓๕ อานันท์ ปันยารชุน นายกรัฐมนตรี
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่กองพลพัฒนา กรมพัฒนา และกองพันพัฒนา กองทัพบก ยังไม่มีธงแสดงหน่วยทหารเช่นเดียวกับหน่วยทหารอื่น ๆ ที่อยู่ในระดับเดียวกัน สมควรกำหนดธงแสดงหน่วยทหารดังกล่าว จึงจำเป็นต้องออกกฎกระทรวงนี้